Akademický senát

13.03.2017

**Rozpočet STU – valorizácia platov nepedagogických zamestnancov od 1.1.2017 - informácia**

Predkladá: **prof. Ing. Robert Redhammer, PhD.**

rektor

Vypracoval: **Ing. Dušan Faktor, PhD.**

 kvestor

Zdôvodnenie: Úprava dotácie z dôvodu valorizácie tarifných platov nepedagogických zamestnancov

Návrh uznesenia: Akademický senát berie na vedomie 4 % valorizáciu tarifných platov nepedagogických zamestnancov od 1.1.2017

**Informácia o zvýšení tarifných platov nepedagogických zamestnancov od 01. 01. 2017**

 V Kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z.z. o odmeňovaní niektorých zamestnancov pri výkone prác vo verejnom záujme na rok 2017 bolo v Čl. II, ods. 3 dohodnuté zvýšenie základnej stupnice platových taríf zamestnancov pri výkone prác vo verejnom záujme, osobitnej stupnice platových taríf vybraných skupín zamestnancov, osobitnej stupnice platových taríf výskumných a vývojových zamestnancov (t.j. nepedagogických zamestnancov) od 1.januára 2017 o 4%.

1. januára 2017 nadobudlo účinnosť Nariadenie vlády SR č.366/2016 Z.z., ktorým sa v nadväznosti na uvedené ustanovenie Kolektívnej zmluvy vyššieho stupňa zvyšujú stupnice platových taríf zamestnancov pri výkone práce vo verejnom záujme. Dotknuté stupnice platových taríf sú prílohou nariadenia vlády.

 Z uvedeného dôvodu bolo potrebné zabezpečiť zmeny v nastavení IS Magion Personalistika a Mzdy. Systém bol v priebehu januára 2017 upravený, nové tabuľky sú nasadené a výpočet platu za január 2017 prebehol už v súlade so zmenami, ktoré stanovilo nariadenie vlády.

 MŠVVaŠ SR rozpísalo potrebu finančných prostriedkov na valorizáciu miezd na rok 2017 pre nepedagogických zamestnancov vo výške 4% vrátane odvodov do Sociálnej a zdravotnej poisťovne pre STU vo výške 513.346,-€

 Pri výpočte objemu mzdových prostriedkov na valorizáciu vychádzalo MŠVVaŠ SR zo štatistických výkazov Škol 2-04 za obdobie od 1.1.2016 do 31.12.2016. V zmysle uvedeného bol urobený prepočet podľa jednotlivých fakúlt a podľa jednotlivých skupín zamestnancov, ktorý je v priloženej tabuľke.

|  |
| --- |
| **Výpočet valorizácie miezd na rok 2017 pre nepedagogických zamestnancov** |
| **podľa jednotlivých fakúlt STU a podľa jednotlivých skupín zamestnancov** |
|  |  |  |  |  |  |  |  |
|  | **Potreba valorizácie 4 % na 12 mesiacov** | Potreba  | Potreba  |
|  | **07711** | **0771201** | **0771503** | valorizácie | s odvodmi |
| **Súčasť STU** | **Nepedagogickí** | **Výskumní** | **ŠD** | **ŠJ** |  na rok 2017 |   |
| **SvF** | 32404,5 | 14023,8 | 0 | 0 | 46428,3 | 62771,1 |
| **SjF** | 19648,7 | 9439,6 | 0 | 0 | 29088,3 | 39327,3 |
| **FEI** | 28715,6 | 25022,8 | 0 | 0 | 53738,4 | 72654,3 |
| **FCHPT** | 26113,8 | 40233,8 | 0 | 0 | 66347,6 | 89702 |
| **FA** | 13347,5 | 6368,8 | 0 | 0 | 19716,3 | 26656,4 |
| **MTF** | 28287,2 | 20772,6 | 6185,4 | 2703,6 | 57948,8 | 78346,7 |
| **FIIT** | 11811,5 | 1940,5 | 0 | 0 | 13752 | 18592,7 |
| **R bez ÚM** | 48373,3 | 3320 | 0 | 0 | 51693,3 | 69889,3 |
| **ÚM** | 927,9 | 1405,6 | 0 | 0 | 2333,5 | 3154,8 |
| **ÚZ ŠDaJ** | 0 | 0 | 30647,8 | 7999,7 | 38647,5 | 52251,4 |
| **SPOLU** | 209630 | 122527,5 | 36833,2 | 10703,3 | 379694 | 513346 |